"התיקונים" 43: "דה-מרקר" שולף מספריים, גיא פינס מחליף דוגמניות, ה"ניו-יורק טיימס" מגיש דיווח מורחב, ועוד שליפות מהעיתונות העברית (והעולמית)
  טכניקה מעורבת גולשי אתר "דה-מרקר" נקראים "להדפיס, לגזור ולשמור" מדריך לטיפול במחשב חדש (31.12.09). הקורא אהרן פוירשטיין תוהה: "מוזר שבכתבה של העולם החדש יש שאריות כל-כך בולטות של זה הישן. מי מדפיס, גוזר ושומר כתבות?". ואנחנו מוסיפים: נניח שהדפסנו – מה בדיוק יש לגזור?  חשבונאות יצירתית בערוץ 10 התקנאו בפוקס-ניוז ("התיקונים" 38, 17.12.09), והכינו גרפים בלתי הגיוניים משל עצמם.  כלכלה חדשה אתר "כלכליסט" (20.1.10): איביי הרוויחה 44 סנט. עכשיו היא תוכל לקנות את הבול למשלוח מכתב בתוך ארצות-הברית שהיא תמיד רצתה!  שפות גרוניות באתר "הארץ" דיווחו (20.1.10) על המופתי של מצרים, עלי גומעה. או "עלי גומא", כפי שאיית מי שתירגם את הידיעה מסוכנויות הידיעות.  עברית משמאל לימין עברית קוראים מימין לשמאל, אבל מצגות באתר עכבר העיר אונליין (22.12.09) מדפדפים משום מה משמאל לימין.  כל הדוגמניות אותו דבר בבלוג גיאפי (21.1.10) ליוו ריור על הדוגמנית אירינה סייק בגלריית תמונות של הדוגמנית מירנדה קר דווקא.  הרחבה בגוף הכתבה ב"ניו-יורק טיימס" (18.1.10) הרחיבו את תמונתה של השחקנית כריסטינה הנדריקס, ואז רמזו שהשמינה.  מידות ומשקלות בטור שעבר ("התיקונים" 42, 21.1.10) סיפרנו שב-mynet קיצרו את חודש פברואר ל-24 ימים. הקורא תומר כהן קרא את הכתבה האמורה והוא מעדכן: "נראה שפיספסת עובדה חשובה: יש ל-ynet יחידת מידה חדשה – מטריםמטר".  לא מאיימים על יונה כש"התיקונים" מקבל תיקון לקומוניקט, הוא תמיד משווה אותו לקומוניקט המקורי, כמו במקרה של ההודעה הזאת של משרד החינוך (27.1.10).  כתוביות ללקויי כתיבה ערוץ 8: להקת טוקסידומון הפכה לאוקסידומון, ואקו אנד דה באנימן הפכה לקון דה באנימן (דרך ולווט אנדרגראונד).  הערב בטלוויזיה הערב ישודר הפרק של "סיינפלד" שבו גורג מפוטר מקבוצת הבייסבול יאנקיז. זו הסיבה לכך שהקומדיה מסווגת במדריך השידורים של ynet כ"ספורט, כדורגל"?  ועכשיו לתחזית האם אתר השירות המטיאורולוגי (21.1.10) שולח את גולשיו לטבוע?  ובאתר "הארץ" (18.1.10) עדיין מתחבטים בסוגיה: מטיאורולוגי או מטראולוגי? (התשובה הנכונה: מטיאורולוגי).  תופעה מטיאורולוגית מרתקת באתר "הארץ" (21.1.10): מזג האוויר יהיה מעונן חלקית עד בהיר, ותחול עלייה בטמפרטורות (לפי הטקסט), ובו בזמן יהיה סוער, מעונן וגשום (לפי האייקונים).  לפי ynet, בכל מקרה הטמפרטורה תנצח.  הקורא עומר כביר קיבל עותק מודפס של "עיתונות 2010", פרויקט של כתב-העת "פנים" ו"העין השביעית" על עתיד העיתונות, ומצביע על אירוניה: "שגיאות הגהה בגיליון שמבכה את מצב העיתונות".  תודה לסייענים אהרן פוירשטיין, תומר כהן, דורון ארזי, גילעד נס, עומר כביר, איתן שלו, דניאל ת., מרב הולצמן, אמנון שדה ואלעד ליפשיץ. צילום מספריים: ‫mchlmbrk ‫(cc-by-nc-sa); צילום רובומחשבון: (firepile (cc-by. נתקלתם בטעויות בתקשורת? שלחו לינק וצילומסך (כך עושים זאת) לכתובת tikunim@kenans.net, וציינו אם ברצונכם לקבל קרדיט.